  Майя Бывальцева 2019-тӥ арын 4-тӥ шуркынмонэ «Глазов Арена» йӧ дворецын Удмуртилэн кунлыкезлы 100 ар тырмон арез усьтон ужрад ортчоз. Сое 2 сюрс 500-лэсь трос адями учкоз, ивортэ улосвыл тӧролэн но кивалтэтлэн пресс-службазы. Котырес лыдпуслы сӥзем ужрадъёсты Глазкарын юнме уг кутско, ӵапак со Вотка автоном улосвыллэн нырысетӥ шоркарез вал Учкисьёс кык часъем «Удмуртия огазея!» («Удмуртия объединяет!») возьматонэз адӟозы. Солэсь пуштроссэ радъясьёс уг на шараяло. Кызьы тодмо, уноез крезьгур но литература материалъёс нимысьтыз та ужрадлы гожтӥсько. Возьматонын туала техника амалъёсты кутозы. Возьматонэ 400-лэсь трос адями пыриськоз. Ужрадэз учкыны элькунысь каръёсысь но ёросъёсысь ыстэм муртъёс, Дано кунмуртъёс, лулчеберетъя йӧскалык огазеяськонъёслэн но мукет огазеяськонъёслэн ёзчиоссы ӧтемын. Со сяна, куноосты но Глазкарын улӥсьёсты карысь пӧртэм мер интыосын концертъёс но шулдыръяськонъёс возьмало Ватсалом, праздникез элькунын котькудӥз улӥсь адӟыны быгатоз, сое «Удмуртия» телеканаллэн меӵак эфираз но «Мынам Удмуртие» телерадиокоманилэн нимлыко  возьматозы. Ужрад 16 часын кутскоз. Тодэ вайытом, Удмуртилэн кунлыкезлы 100 ар тырмонлы элькунын удмурт кылэн герӟаськем вакчи шудон фильм кылдытыны малпало.  Тегъёс: Мерлык Удмуртия Глазкар праздникъёс Удмуртилэнкунлыкезлы100ар 100ар  